_:n9be44797852a413b83edf7fc2964773bxb0
<http://schema.org/articleBody>
"Každý hrdý vlastník semišových topánok pozná tú úzkosť a strach, keď sa na svoje topánky pozrie a vidí na nich škvrnu. Čistenie semišu nie je tak jednoduchý proces ako pri klasických materiáloch. Často krát sa môže stať, že si nevhodným čistením topánky ešte viac poničíte. Ako teda môžete vhodne vyčistiť semišové topánky?\r\n\r\n\r\n\r\n\r\nČo je to semiš?\r\nSemiš na topánkach je vrchná vrstva kože, ktorá bola zbrúsená. V zásade je týmto procesom výroby vytvorený povrch, ktorý je tak charakteristický pre semišové topánky (ani príliš drsný ani veľmi jemný).\r\n\r\n\r\n\r\nNosenie semišu si vyžaduje v prvom rade dobrú starostlivosť.\r\n\r\n\r\nPrevencia a starostlivosť o semišové topánky je nadovšetko\r\nV rámci prevencie sa určite pri nosení takýchto topánok vyvarujte akémukoľvek negatívnemu prostrediu ako sú lesy, lúky, vlhké prostredia a miestnosti či blatisté cesty.\r\n\r\nOkrem toho by ste si mali hneď po zakúpení semišových topánok naimpregnovať topánky špeciálnym prostriedkom na ochranu semišu.\r\nNávod ako vhodne a rýchlo vyčistiť semišové topánky\r\nČistenie semišových topánok môže byť buď veľmi jednoduchým procesom alebo naopak, veľmi komplikovaným postupom. Záleží hlavne na tom, o aký druh znečistenia ide.\r\n\r\nVo väčšine prípadov, kedy si jednoducho zašpiníte topánky z nosenia po vonku, stačia jednoduché metódy, v niektorých prípadoch však budete musieť siahnuť (resp. zakúpiť) špeciálne čističe na semišové topánky.\r\nČistenie semišových topánok po daždi\r\nČasto sa majiteľom semišových topánok stáva, že si nedajú pozor na počasie a skončia s mokrými topánkami.\r\n\r\nPokiaľ išlo len o jemný dážď a nijak výrazne ste si svoje semišové topánky neznečistili, postačí, ak topánky obalíte do novinového papiera (takisto ich papierom aj vypchajte) a necháte dobre a dôkladne uschnúť pri izbovej teplote.\r\n\r\nPo uschnutí si topánky skontrolujte. Ak na nich vidíte fľaky po daždi, môžete ich buď umyť nasucho (postačí vám len jemná kefka), prípadne umyť nad horúcou parou alebo v krajnou prípade môžete použiť veľmi jemné mydlo.\r\nAko vyčistiť semišové topánky od blata\r\nPokiaľ ste zle šliapli a skončili so zablatenými semišovými topánkami – nezúfajte. Ešte stále sa môžu dať vaše topánky zo semišu bez problémov vyčistiť.\r\n\r\nTopánky vyčistíte nasucho len s pomocou jemnej handričky alebo kefky. Topánky čistite zľahka tak, aby ste sa zbavili všetkého blata.\r\nČistenie semišových topánok od fľakov\r\nPokiaľ máte fľaky na semišových topánkach, ktoré sa nedajú bežnými spôsobmi umyť, budete potrebovať pristúpiť k čistiacim prostriedkom ako je napr. veľmi jemné mydlo, prípadne si budete musieť zakúpiť špeciálne čistiace prostriedky na semiš.\r\n\r\nOkrem toho sa vám hodí jemná kefka na čistenie topánok. Počas čistenia prechádzajte krúživými pohybmi kefky na znečistených miestach, popr. na dané miesta zatlačte.\r\n\r\nDajte si pozor na to, aby ste si topánky neponičili.\r\n\r\n\r\n\r\n\r\nPár tipov na čistenie semišových topánok\r\n\r\n\r\nPoradili vám tieto návody a rady ako vyčistiť semišové topánky? Dajte nám o tom vedieť v komentároch pod článkom."
<https://akoo.sk/ako-vycistit-semisove-topanky/>